AGENCIJA ZA SERTIFIKACIJU, AKREDITACIJU I UNAPREĐENJE KVALITETA ZDRAVSTVENE ZAŠTITE REPUBLIKE SRPSKE

AKREDITACIONI STANDARDI ZA BOLNICE PRIJATELJE BEBA

Avgust 2016. godine

Sadržaj

Uvod	4

Standardi, kriterijumi i indikatori	4

Procedure	5

Dio 1 – Politika o dobroj praksi dojenja	6

Standard 1	Porodilište ima pisanu Politiku o dobroj praksi dojenja sa kojom je upoznato svo osoblje porodilišta.	6

Kriterijum 1.1.	Porodilište ima pisanu Politiku o dojenju i ishrani novorođenčadi koja se temelji na UNICEF-ovim preporukama i deset koraka za uspješno dojenje.	6

Dio 2 – Obuka osoblja	7

Standard 2.	Svo osoblje porodilišta pohađa interno organizovanu obuku na temu sprovođenja Politike o dojenju i ishrani novorođenčadi	7

Kriterijum 2.1	Svo osoblje koje ima kontakt sa trudnicama, porodiljama, majkama i/ili novorođenčadi je prošlo obuku o sprovođenju u praksi Politike o dojenju i ishrani novorođenčadi.	7

Dio 3 - Informacije o dojenju	8

Standard 3.	Sve trudnice su informisane o prednostima dojenja i dobroj praksi u dojenju	8

Kriterijum 3.1. Osoblje obezbjeđuje informacije za trudnice o prednostima dojenja i dobroj praksi u dojenju.	8

Dio 4 - Prvi kontakt i uspostavljanje dojenja	9

Standard 4.	Osoblje porodilišta osigurava da novorođenče ostaje u kontaktu sa majkom odmah po rođenju i da se uspostavlja dojenje	9

Kriterijum 4.1.	Novorođenče se daje majci radi ostvarivanja kontakta sa majkom odmah po rođenju (kontakt kožom-na-kožu).	9

Dio 5 – Dojenje i održavanje laktacije	10

Standard 5.	Osoblje porodilišta osigurava da majke koje nikada nisu dojile dobiju odgovarajuću podršku	10

Kriterijum 5.1.	Majke koje nisu nikada dojile, ili su prethodno imale problema sa dojenjem, imaju svu potrebnu njegu i podršku, prije i poslije poroda.	10

Kriterijum 5.2 Iniciranje podoja se vrši nakon porođaja.	12

Kriterijum 5.3 Osoblje podučava majke koje ne mogu ili ne žele da doje, kako da na drugi način prehranjuju novorođenče.	14

Dio 6 - Ishrana novorođenčeta	15

Standard 6	Tim porodilišta osigurava da se novorođenčadi daje samo majčino mlijeko.	15

Kriterijum 6.1	Novorođenčadi se daje samo majčino mlijeko, osim u situacijama kada je to medicinski kontraindikovano.	15

Kriterijum 6.2 U porodilištu postoje odgovarajući uslovi za prehranu novorođenčadi adaptiranim mlijekom.	16

Dio 7 – Boravak novorođenčeta sa majkom	17

Standard 7 Tim porodilišta obezbjeđuje adekvatan smještaj majkama i novorođenčadi	17

Kriterijum 7.1 Osoblje porodilišta osigurava da majka i novorođenče budu smješteni u istoj sobi ili u istom krevetu.	17

Dio 8 – Podoj po zahtjevu	18

Standard 8 Osoblje porodilišta ohrabruje podoj „po zahtjevu“.	18

Kriterijum 8.1	U porodilištu se ohrabruje praksa podoja „po zahtjevu“ novorođenčeta	18

Dio 9 – Nema umjetnih zamjena za umirenje novorođenčeta	19

Standard 9	U porodilištu se ne koriste umjetne zamjene za umirenje novorođenčeta	19

Kriterijum 9.1	Novorođenčadima se ne daju dude varalice niti se hrane flašicom.	19

Dio 10 - Grupe podrške za majke	20

Standard 10	U porodilištu se pruža informacija o grupama podrške za majke u vezi sa dojenjem.	20

Kriterijum 10.1 Majke se upućuju gdje mogu potražiti i dobiti pomoć u vezi sa dojenjem	20

Spisak potrebnih politika i procedura:	21

Uvod

U zdravstvenom sistemu Republike Srpske se u posljednjih 10 godina u svim porodilištima primjenjuju preporuke UNICEF-a i SZO o dobroj praksi dojenja. Na inicijativu Ministarstva zdravlja i socijalne zaštite Republike Srpske i UNICEF-a, a u cilju institucionalizacije ove prakse, Agencija za sertifikaciju, akreditaciju i unapređenje kvaliteta zdravstvene zaštite Republike Srpske (ASKVA) je razvila standarde za akreditaciju „bolnica – prijatelja beba“. Ovi standardi su razvijeni na osnovu UNICEF-ovih preporuka o deset koraka ka uspješnom dojenju i kao takvi treba da stvore okruženje za primjenu preporuka za ishranu novorođenčeta dojenjem od samog rođenja. Porodilište je mjesto gdje će novorođenče biti po prvi put stavljeno u naručje majke i tu bi trebalo po prvi put i da bude podojeno. Primjena standarda u porodilištu od strane osoblja porodilišta ima izuzetan značaj u podršci majkama u uspostavljanju dobre prakse dojenja.

Standardi, kriterijumi i indikatori

Akreditacioni standardi za bolnice prijatelje beba u Republici Srpskoj su zasnovani na principima UNICEF-ovih deset koraka ka uspješnom dojenju. Definisano je 10 akreditacionih standarda sa ukupno 14 kriterijuma i 67 indikatora i to kako slijedi:

1) Politika o dobroj praksi dojenja (1 kriterijum, 5 indikatora);

2) Obuka osoblja (1 kriterijum, 7 indikatora);

3) Informacije o dojenju (1 kriterijum, 3 indikatora);

4) Prvi kontakt i uspostavljanje dojenja (1 kriterijum, 2 indikatora);

5) Dojenje i održavanje laktacije (3 kriterijuma, 14 indikatora);

6) Ishrana novorođenčeta (2 kriterijuma, 9 kriterija);

7) Boravak novorođenčeta sa majkom (1 kriterijum, 3 indikatora);

8) Podoj „po zahtjevu“ (1 kriterijum, 5 indikatora);

9) Nema umjetnih zamjena za umirenje novorođenčeta (1 kriterijum, 5 indikatora);

10) Grupe podrške za majke (1 kriterijum, 5 kriterija).

Svi standardi se moraju ispoštovati u praksi da bi se mogla dobiti bezuslovna akreditacija. Svaki standard sadrži kriterijume, koji opisuju ključne komponente standarda. Kriterijumi se koriste da bi se pobliže objasnili standardi i da bi se ocijenilo da li su standardi ispoštovani ili ne. Kriterijumi se ocjenjuju preko indikatora, koji pomažu ocjenjivaču da utvrdi stepen u kom je kriterijum ispoštovan. Indikatori su klasifikovani kao "§" obavezni ili kao neobavezni. Nije neophodno da svi indikatori budu ispoštovani. Međutim, kriterijumi su ispoštovani kada su svi ključni ili obavezni indikatori ispoštovani. Svi kriterijumi se moraju ispoštovati da bi porodilište dobilo punu akreditaciju prijatelja beba.

Procedure

Unutar standarda se nalazi pobrojano i 11 procedura koje se većinom odnose na davanje informacija i obavještenja majkama te na obučavanje majki kako da ispravno doje novorođenčad. Pretpostavlja se da će tokom vremena porodilišta razviti i veći broj procedura nego što je propisano akreditacionim standardima, jer procedure omogućavaju da svi korisnici zdravstvenih usluga dobiju jednak tretman, kako po obimu tako i po kvalitetu zdravstvenih usluga te medicinskom osoblju olakšavaju rad svojevrsnom standardizacijom radnih procesa. Procedure je moguće i drugačije imenovati, kao i grupisati (ukoliko se radi o sličnim temama ili ukoliko se u porodilištu više procedura preklapa).

Napomene:

Imajući u vidu terminologiju korištenu prilikom izrade standarda za porodilišta prijatelje beba kao i različite organizacione modele u Klinikama/odjelima za ginekologiju i akušerstvo u bolničkom sistemu Republike Srpske ukazala se potreba za pojašnjenjem termina „porodilište“ u određenim standardima i kriterijumima.

Pod „porodilištem“ u kontekstu standarda 1 i 2 podrazumjevaju se mjesta gdje se vrši savjetovanje trudnica, porođajna sala i mjesto/odjel gdje se smještaju porodilje.

Pod „porodilištem“ u kontekstu standarda 3, podrazumjevaju se mjesta gdje se vrše pregledi i savjetovanje trudnica (savjetovalište za trudnice)

Pod „porodilištem“ u kontekstu standarda 4 podrazumjeva se porođajna sala

Pod „porodilištem“ u kontekstu standarda 5-10 podrazumjeva se odjel gdje su smještene porodilje i novorođenčad nakon porođaja, odnosno PUERPERIJUM.

Dio 1 – Politika o dobroj praksi dojenja

Standard 1	Porodilište ima pisanu Politiku o dobroj praksi dojenja sa kojom je upoznato svo osoblje porodilišta.

Kriterijum 1.1.	Porodilište ima pisanu Politiku o dojenju i ishrani novorođenčadi koja se temelji na UNICEF-ovim preporukama i deset koraka za uspješno dojenje.

Indikatori:

Politika je dostupna svom osoblju koje učestvuje u zdravstvenoj njezi porodilja, trudnica i novorođenčadi.

U Politiku je inkorporiran Internacionalni kodeks marketinga adaptiranog mlijeka (International Code of Marketing of Breastmilk Substitutes).

Politika sadrži smjernice za HIV pozitivne porodilje kako da izaberu optimalno rješenje za ishranu novorođenčeta.

Izvod iz Politike, odnosno njena skraćena verzija, je vidno postavljena u svim prostorijama porodilišta u kojima borave trudnice, porodilje i novorođenčad.

Sa Politikom je upoznato svo osoblje koje učestvuje u zdravstvenoj njezi porodilja, trudnica i novorođenčadi.

Ocjenjivanje:

Ocjenjivači će od osoblja porodilišta tražiti na uvid Politiku o dojenju i ishrani novorođenčadi koja se temelji na UNICEF-ovim preporukama. Indikator je ispunjen ukoliko osoblje porodilišta dostavi na uvid traženu Politiku.

Ocjenjivači će provjeriti da li je u Politiku inkorporiran Internacionalni kodeks marketinga adaptiranog mlijeka. Indikator je ispunjen ukoliko je Internacionalni kodeks marketinga adaptiranog mlijeka inkorporiran u Politiku.

Ocjenjivači će provjeriti da li Politika sadrži smjernice za savjetovanje HIV pozitivnih porodilja o načinima ishrane novorođenčeta. Indikator je ispunjen ukoliko Politika sadrži smjernice o savjetovanju HIV pozitivnih rodilja o načinima ishrane novorođenčeta.

Ocjenjivači će direktnim posmatranjem pregledati sobe za trudnice, sobe za pripremu porodilja, porođajnu salu, postporođajne prostorije i sobe, prostorije za njegu novorođenčadi, prostorije u kojima novorođenčad boravi, prostorije za intenzivnu njegu porodilja i novorođenčadi da se uvjeri da li je izvod iz Politike postavljen u ovim prostorijama. Indikator je ispunjen ukoliko je u svim prostorijama vidno postavljen izvod iz Politike.

Ocjenjivači će intervjuisati osoblje i tražiti na uvid dokument koji sadrži listu sa imenima, datumima i potpisima zaposlenih, kao dokaz da su Politiku pročitali, te da se pridržavaju njenih principa. Indikator je ispunjen ukoliko minumum 80% intervjuisanog osoblja zna osnovne principe Politike i ukoliko se dokument sa imenima, datumima i potpisima zaposlenih koji su pročitali Politiku, dostavi na uvid ocjenjivačima.

Dio 2 – Obuka osoblja

Standard 2.	Svo osoblje porodilišta pohađa interno organizovanu obuku na temu sprovođenja Politike o dojenju i ishrani novorođenčadi

Kriterijum 2.1	Svo osoblje koje ima kontakt sa trudnicama, porodiljama, majkama i/ili novorođenčadi je prošlo obuku o sprovođenju u praksi Politike o dojenju i ishrani novorođenčadi.

Indikatori:

Svo osoblje koje ima kontakt sa trudnicama, porodiljama, majkama i/ili novorođenčadi je prošlo obuku na temu dobre prakse u dojenju.

Plan i program obuke obuhvata najmanje sljedeće teme:

10 koraka za dobru praksu dojenja,

Internacionalni kodeks o marketingu adaptiranog mlijeka

Rezolucija Skupštine SZO o marketingu zamjena za mlijeko

Podršku dojiljama sa posebnim potrebama

Podršku majkama koje ne doje novorođenčad

Obuka je sprovedena od strane kvalifikovanih stručnjaka, koji unutar ustanove ili izvan ustanove rade u oblastima vezanim za dojenje (ginekolozi, pedijatri, diplomirane medicinske sestre ili više medicinske sestre sa iskustvom u primjeni dobre prakse dojenja).

Obuka traje najmanje 20 sati i uključuje najmanje 3 sata rada pod nadzorom.

Ocjenjivanje:

Ocjenjivači će tražiti na uvid evidenciju o obuci osoblja o sprovođenju Politike o dojenju i ishrani novorođenčadi. Indikator je ispunjen ukoliko članovi tima pokažu na uvid traženu dokumentaciju.

– D. Ocjenjivači će tražiti na uvid plan i program sa temama i vremenom trajanja obuke o sprovođenju Politike o dojenju i ishrani novorođenčadi. Ocjenjivači će takođe tražiti na uvid i dokumentaciju kojom se potvrđuju kvalifikacije predavača na obuci (odgovarajuće diplome i uvjerenja o iskustvu). Indikator je ispunjen ukoliko se ocjenjivačima stavi na uvid traženi kurikulum i dokumentuju kvalifikacije predavača.

Dio 3 - Informacije o dojenju

Standard 3.	Sve trudnice su informisane o prednostima dojenja i dobroj praksi u dojenju

Kriterijum 3.1. Osoblje obezbjeđuje informacije za trudnice o prednostima dojenja i dobroj praksi u dojenju.

Indikatori:

Porodilište ima pisanu i ažuriranu proceduru o načinu informisanja trudnica o prednostima dojenja i dobroj praksi u dojenju. (Procedura mora sadržavati jasne opise za usmeno savjetovanje trudnica, grupna savjetovanja i edukacije o značaju dojenja, te način distribucije promotivnog materijala o prednostima dojenja).

Svim trudnicama je dostupan pisani promotivni materijal o prednostima i dobroj praksi u dojenju. Materijal sadrži najmanje informacije o značaju:

dojenja,

što ranijeg kontakta „kožom na kožu“ majke i novorođenčeta,

ranog početka dojenja,

boravka majke i novorođenčeta 24 sata skupa (rooming-in i bedding-in),

dojenja „na zahtjev“,

čestih podoja da bi se osigurala dovoljna količina mlijeka,

ispravnog polaganja na dojku i hvatanja dojke od strane novorođenčeta,

majčinog mlijeka kao jedine prehrane u prvih šest mjeseci života,

majčinog mlijeka nakon uvođenja ostale hrane nakon šest mjeseci života,

i o rizicima davanja adaptiranog mlijeka i drugih zamjena za majčino mlijeko.

Trudnice pri dolasku na pregled u zadnjem trimestru trudnoće dobijaju informacije o prednostima dojenja u skladu sa usvojenom procedurom.

Ocjenjivanje:

Ocjenjivači će pregledati knjigu procedura da bi utvrdili da li sadrži proceduru o načinu informisanja trudnica o prednostima dojenja i dobroj praksi u dojenju. Indikator je ispunjen ukoliko se ocjenjivačima dostavi na uvid tražena procedura.

Ocjenjivači će tražiti na uvid promotivni materijal (letke, brošure ili drugi materijal) koji se odnosi na prednosti dojenja i dobru praksu u dojenju. Indikator je ispunjen ukoliko se ocjenjivačima dostavi na uvid promotivni materijal koji sadrži definisane sadržaje.

Ocjenjivači će kroz razgovor sa osobljem, trudnicama i porodiljama u porodilištu utvrditi da li trudnice pri dolasku na pregled u zadnjem trimestru trudnoće dobijaju informacije o prednostima dojenja. Indikator je ispunjen ukoliko osoblje potvrdi da daje informacije trudnicama o prednostima dojenja i ukoliko većina (80%) intervjuisanih trudnica i porodilja u porodilištu (od 3 do 5) potvrde da su informisane o važnosti dojenja prilikom dolaska na pregled u zadnjem trimestru trudnoće.

Dio 4 - Prvi kontakt i uspostavljanje dojenja

Standard 4.	Osoblje porodilišta osigurava da novorođenče ostaje u kontaktu sa majkom odmah po rođenju i da se uspostavlja dojenje

Kriterijum 4.1.	Novorođenče se daje majci radi ostvarivanja kontakta sa majkom odmah po rođenju (kontakt kožom-na-kožu).

Indikatori:

Porodilište ima pisanu i ažuriranu proceduru kojom se definiše postupak ostvarenja kontakta novorođenčeta i majke odmah po rođenju. Procedura definiše najmanje sljedeće:

postupak sa novorođenčetom po rođenju (novorođenče se po rođenju daje majci, radi ostvarenja „kontakt kožom na kožu“).

postupak sa porodiljama koje su imale imale carski rez u opštoj anesteziji, (ostvarenje kontakta „kožom na kožu“ sa bebom, odmah nakon što porodilja povrati svijest i reaguje na vanjske podražaje).

postupak sa porodiljama čije se bebe nakon porođaja smještaju na intenzivnu njegu ostvarivanje kontakta koža na kožu, vrše u skladu sa preporukom neonatologa-inteziviste.

Osoblje porodilišta potvrđuje da primjenjuje proceduru kojom se definiše postupak ostvarenja kontakta novorođenčeta i majke odmah po rođenju.

Ocjenjivanje:

Ocjenjivači će pregledati knjigu procedura da bi utvrdili da li sadrži proceduru o načinu ostvarenja kontakta novorođenčeta i majke odmah po rođenju, sa preporučenim elementima. Indikator je ispunjen ukoliko se ocjenjivačima dostavi na uvid tražena procedura i ako ista sadrži definisane elemente.

Ocjenjivači će kroz razgovor sa osobljem utvrditi da li je upoznato sa procedurom i da li primjenjuje proceduru o načinu ostvarenja kontakta novorođenčeta i majke odmah po rođenju. Indikator je ispunjen ukoliko svo osoblje potvrđuje da primjenjuju navedenu proceduru.

Dio 5 – Dojenje i održavanje laktacije

Standard 5.	Osoblje porodilišta osigurava da majke koje nikada nisu dojile dobiju odgovarajuću podršku

Kriterijum 5.1.	Majke koje nisu nikada dojile, ili su prethodno imale problema sa dojenjem, imaju svu potrebnu njegu i podršku, prije i poslije poroda.

Indikatori:

Porodilište ima pisanu i ažuriranu proceduru koja definiše mjere podrške majkama koje nikad nisu dojile ili su prethodno imale problema sa dojenjem. Procedura definiše najmanje sljedeće:

način podrške i pomoć majkama u ispravnom postavljanju novorođenčeta na dojku.

način obuke i podrške majkama za prepoznavanje znakova da je beba u ispravnom položaju za dojenje.

način obuke i podrške majkama za prepoznavanje kada beba uspješno doji.

način održavanja higijene ruku prije, tokom i poslije dojenja.

Majke koje nikad nisu dojile ili su prethodno imale problema sa dojenjem, dobijaju podršku i pomoć u skladu sa usvojenom procedurom.

Osoblje potvrđuje da u skladu sa usvojenom procedurom podučava majke o tome kako da doje novorođenčad.

Porodilište obezbjeđuje majkama dojiljama da radi kvaliteta laktacije tokom hospitalizacije dobijaju adekvatnu ishranu i međuobroke.

Majke čija je novorođenčad u intenzivnoj njezi dobijaju potrebne informacije i demonstracije u vezi sa dojenjem.

Majke se uče kako da održe laktaciju ako su odvojene od novorođenčadi.

Ocjenjivanje:

Ocjenjivači će tražiti na uvid proceduru o davanju podrške majkama koje nikad nisu dojile ili su prethodno imale problema sa dojenjem. Indikator je ispunjen ukoliko se na uvid dostavi tražena procedura i ukoliko ista sadrži sve potrebne elemente definisane indikatorom.

Ocjenjivači će kroz razgovor sa porodiljama u porodilištu, utvrditi da li majke koje nikad nisu dojile ili su imale problema sa dojenjem dobijaju podršku i pomoć u skladu sa usvojenom procedurom. Indikator je ispunjen ukoliko sve intervjuisane majke potvrđuju da su dobile podršku i pomoć u skladu sa usvojenom procedurom.

Ocjenjivači će kroz razgovor sa osobljem procijeniti da li osoblje podučava majke koje nikad nisu dojile ili su imale problema sa dojenjem kako da doje novorođenčad. Indikator je ispunjen ukoliko svo osoblje potvrđuje da podučava porodilje o dojenju u skladu sa usvojenom procedurom.

Ocjenjivači će kroz razgovor sa majkama dojiljama provjeriti da li iste radi kvaliteta laktacije dobijaju adekvatnu ishranu i međuobroke. Indikator je ispunjen ukoliko sve dojilje potvrde da je ishrana adekvatna i da dobijaju međuobroke.

Ocjenjivači će kroz razgovor sa porodiljama čija je novorođenčad u intenzivnoj njezi utvrditi da li su dobile potrebne informacije i demonstracije u vezi sa dojenjem. Indikator je ispunjen ukoliko sve majke čija su novorođenčad u intenzivnoj njezi potvrde da su dobile potrebne informacije i demonstracije u vezi sa dojenjem.

Ocjenjivači će kroz razgovor sa porodiljama koje su odvojene od novorođenčadi utvrditi da li su dobile potrebne informacije i demonstracije u vezi sa održavanjem laktacije. Indikator je ispunjen ukoliko sve majke koje su odvojene od novorođenčadi potvrde da su dobile potrebne informacije i demonstracije u vezi sa održavanjem laktacije.

Kriterijum 5.2 Iniciranje podoja se vrši nakon porođaja.

Indikatori:

Porodilište ima najmanje jednu edukovanu medicinsku sestru u smjeni koja vrši obuku majki za uspostavljanje i održavanje dojenja i laktacije, kao i njegu novorođenčadi.

Porodilište ima pisanu i ažuriranu proceduru o iniciranju prvog podoja, podršci majkama pri podsticanju i održavanju laktacije unutar 6 sati nakon porođaja koja definiše najmanje sljedeće:

praksu stavljanja bebe majci na dojku odmah po rođenju

način obuke majki o prepoznavanja znakova koje novorođenče daje kada je gladno u toku prvog kontakta

način dojenja i podrške porodiljama u samom dojenju

način podrške porodiljama koje su imale carski rez

način obuke majki o prepoznavanja znakova koji ukazuju na potrebu prvog podoja.

Osoblje porodilišta upoznato je sa sadržajem procedure o iniciranju prvog podoja, podršci majkama pri podsticanju i održavanju laktacije i primjenjuje je u svom radu.

Porodilište ima pisanu i ažuriranu proceduru o izdajanju mlijeka i ispravnom i sigurnom skladištenju izdojenog mlijeka.

Osoblje pruža obuku majkama pri izdajanju mlijeka u skladu sa usvojenom procedurom.

Porodilište posjeduje opremu za pomoć pri izdajanju mlijeka.

Majke dobijaju pisani i/ili ilustrovani materijal sa uputstvom o izdajanju mlijeka.

Osoblje sprovodi mjere prevencije mastitisa kod majki za vrijeme boravka u porodilištu. Mjere uključuju pregled nabubrenosti dojke i redovno potpuno izdajanje mlijeka.

Ocjenjivanje:

Ocjenjivači će tražiti na uvid raspored rada sestara na odjelu puerperijuma kao i opis poslova sestre zadužene za sprovođenje edukacije majki za uspostavljenje i održavanje dojenja i laktacije, kao i njegu novorođenčadi, kao i evidenciju o sprovedenoj obuci majki. Indikator je ispunjen ukoliko se ocjenjivačima stavi na uvid opis poslova, raspored rada sestara i evidencija o sprovedenim obukama.

Ocjenjivači će tražiti na uvid proceduru o iniciranju prvog podoja, podršci majkama pri podsticanju i održavanju laktacije unutar 6 sati nakon porođaja. Indikator je ispunjen ukoliko se na uvid dostavi tražena procedura.

Ocjenjivači će, kroz razgovor sa majkama, utvrditi da li majke dobijaju podršku i pomoć pri podsticanju i održavanju laktacije unutar 6 sati nakon porođaja, u skladu sa usvojenom procedurom. Indikator je ispunjen ukoliko sve intervjuisane majke potvrde da su dobile podršku pri podsticanju i održavanju laktacije.

Ocjenjivači će tražiti na uvid proceduru o izdajanju mlijeka i ispravnom i sigurnom skladištenju izdojenog mlijeka. Indikator je ispunjen ukoliko se na uvid dostavi tražena procedura.

Ocjenjivači će kroz razgovor sa majkama, utvrditi da li majke dobijaju obuku pri izdajanju mlijeka u skladu sa usvojenom procedurom. Indikator je ispunjen ukoliko sve intervjuisane majke (od 3 do 5) potvrde da su dobile podršku kod izdajanja mlijeka.

Ocjenjivači će direktnim posmatranjem utvrditi da li porodilište posjeduje opremu za pomoć pri izdajanju mlijeka. Indikator je ispunjen ukoliko osoblje pokaže na uvid opremu za izdajanje mlijeka.

Ocjenjivači će kroz razgovor sa majkama provjeriti da li su dobile pisani i/ili ilustrovani materijal o izdajanju mlijeka. Indikator je ispunjen ukoliko sve majke u porodilištu potvrde da su dobile materijal o izdajanju mlijeka.

Ocjenjivači će kroz razgovor sa majkama dojiljama provjeriti da li se sprovode mjere prevencije mastitisa. Indikator je ispunjen ukoliko sve intervjuisane dojilje (od 3 do 5) potvrde da se radi prevencija mastitisa (pregled nabubrenosti dojke i redovno potpuno izdajanje mlijeka).

Kriterijum 5.3 Osoblje podučava majke koje ne mogu ili ne žele da doje, kako da na drugi način prehranjuju novorođenče.

Indikatori:

Porodilište ima pisanu i ažuriranu proceduru o drugim načinima prehrane novorođenčadi, za majke koje ne mogu ili ne žele da doje.

Majke koje ne mogu ili su odlučile da ne doje, se prema proceduri savjetuju o različitim načinima prehrane i pomaže im se pri odlučivanju o tome koji način je za njih najprihvatljiviji.

Majke koje ne mogu ili su odlučile da ne doje, a čija su novorođenčad na intenzivnoj njezi, se prema proceduri savjetuju o prednostima i rizicima različitih opcija prehrane novorođenčeta.

Osoblje prema proceduri podučava majke kako se na odgovarajući način priprema adaptirano mlijeko.

Osoblje prema proceduri podučava majke kako da na adekvatan način prehranjuju novorođenče adaptiranim mlijekom.

Osoblje prema proceduri upućuje majke kako da se pobrinu za nadolazeće mlijeko u dojkama.

Ocjenjivanje:

Ocjenjivači će tražiti na uvid proceduru o drugim načinima prehrane novorođenčadi za majke koje ne mogu ili ne žele da doje. Indikator je ispunjen ukoliko osoblje da na uvid proceduru o drugim načinima prehrane novorođenčadi za majke koje ne mogu ili ne žele da doje.

Ocjenjivači će kroz razgovor sa majkama koje ne mogu ili su odlučile da ne doje, utvrditi da li se po proceduri savjetuju o različitim načinima prehrane i da li im se pomaže pri odlučivanju o tome koji način je za njih najprihvatljiviji. Indikator je ispunjen ukoliko majke potvrde da su dobile informacije o različitim načinima prehrane novorođenčadi.

Ocjenjivači će kroz razgovor sa majkama koje ne mogu ili su odlučile da ne doje (ako su prisutne u porodilištu), a čija su novorođenčad na intenzivnoj njezi, utvrditi da li se po proceduri savjetuju o prednostima i rizicima različitih opcija prehrane novorođenčeta. Indikator je ispunjen ukoliko sve majke potvrde da su dobile informacije o različitim načinima prehrane novorođenčadi.

Ocjenjivači će kroz razgovor sa majkama utvrditi da li ih osoblje podučava kako se na odgovarajući način priprema adaptirano mlijeko. Indikator je ispunjen ukoliko sve intervjuisane majke koje ne mogu ili su se odlučile da ne doje potvrde da ih osoblje porodilišta podučava kako se priprema adaptirano mlijeko.

Ocjenjivači će kroz razgovor sa majkama provjeriti da li ih osoblje podučava kako da na adekvatan način prehranjuju novorođenče adaptiranim mlijekom. Indikator je ispunjen ako sve intervjuisane majke koje ne doje, potvrde da ih osoblje porodilišta podučava kako da prehranjuju novorođenče adaptiranim mlijekom.

Ocjenjivači će kroz razgovor sa majkama provjeriti da li ih osoblje podučava kako da se pobrinu za nadolazeće mlijeko u dojkama. Indikator je ispunjen ako sve intervjuisane majke (od 3 do 5) u porodilištu potvrde da ih osoblje podučava kako da se pobrinu za nadolazeće mlijeko u dojkama.

Dio 6 - Ishrana novorođenčeta

Standard 6	Tim porodilišta osigurava da se novorođenčadi daje samo majčino mlijeko.

Kriterijum 6.1	Novorođenčadi se daje samo majčino mlijeko, osim u situacijama kada je to medicinski kontraindikovano.

Indikatori:

Porodilište ima listu stanja/situacija u kojima dojenje nije moguće iz medicinskih razloga.

Novorođenčad rođena u terminu se isključivo doje ili im se daje izdojeno majčino mlijeko sve do otpuštanja iz bolnice.

Osoblje podučava majke o dojenju blizanaca.

Ocjenjivanje:

Ocjenjivači će tražiti na uvid listu stanja/situacija u kojima dojenje nije moguće iz medicinskih razloga. Indikator je ispunjen ukoliko se procedura dostavi na uvid ocjenjivačima.

Ocjenjivači će kroz razgovor sa majkama i osobljem provjeriti da li se novorođenčad rođena u terminu isključivo doje, odnosno da li im se daje izdojeno mlijeko. Indikator je ispunjen ako svo intervjuisano osoblje i sve intervjuisane majke (od 3 do 5) u porodilištu potvrde da doje ili daju bebama izdojeno mlijeko.

Ocjenjivači će kroz razgovor sa osobljem i majkama blizanaca (ukoliko su prisutne u porodilištu) provjeriti da li osoblje podučava majke kako se doje blizanci. Indikator je ispunjen ukoliko i osoblje i majke potvrde da se vrši obuka o dojenju blizanaca.

Kriterijum 6.2 U porodilištu postoje odgovarajući uslovi za prehranu novorođenčadi adaptiranim mlijekom.

Indikatori:

U porodilištu postoji procedura o pripremi adaptiranog mlijeka i o prehrani novorođenčeta adaptiranim mlijekom.

Osoblje porodilišta je upoznato sa procedurom o pripremi adaptiranog mlijeka i o prehrani novorođenčeta adaptiranim mlijekom.

Porodilište posjeduje odgovarajuću prostoriju/prostor za pripremu adaptiranog mlijeka.

Porodilište posjeduje odgovarajuće i dovoljne količine adaptiranog mlijeka.

Prostor/prostorija za pripremu adaptiranog mlijeka je udaljen/a od majki koje doje.

Majke koje doje nemaju vizuelni kontakt sa majkama koje u tom trenutku svoje novorođenče prehranjuju adaptiranim mlijekom.

Ocjenjivanje:

Ocjenjivači će tražiti na uvid proceduru o pripremi adaptiranog mlijeka i o prehrani novorođenčeta adaptiranim mlijekom. Indikator je ispunjen ukoliko osoblje dostavi na uvid proceduru o pripremi adaptiranog mlijeka i prehrani novorođenčeta adaptiranim mlijekom.

Ocjenjivači će u razgovoru sa osobljem utvrditi da li je upoznato sa sadržajem procedure o pripremi adaptiranog mlijeka i o prehrani novorođenčeta adaptiranim mlijekom. Indikator je ispunjen ukoliko je većina intervjuisanog osoblja upoznata sa procedurom.

– F. Ocjenjivači će direktnim posmatranjem utvrditi da li porodilište posjeduje odgovarajuću prostoriju/prostor za pripremu adaptiranog mlijeka, odgovarajuće i dovoljne količine adaptiranog mlijeka, prostor za pripremu adaptiranog mlijeka koji je udaljen/a od majki koje doje i koji onemogućuje vizuelni kontakt između majki koje doje i majki koje u tom trenutku svoje novorođenče prehranjuju adaptiranim mlijekom. Indikatori su ispunjeni ukoliko su obezbjeđene odgovarajuće prostorije i količine adaptiranog mlijeka.

Dio 7 – Boravak novorođenčeta sa majkom

Standard 7 Tim porodilišta obezbjeđuje adekvatan smještaj majkama i novorođenčadi

Kriterijum 7.1 Osoblje porodilišta osigurava da majka i novorođenče budu smješteni u istoj sobi ili u istom krevetu.

Indikatori:

Majke i novorođenčad se odmah nakon porođaja smještaju u istu sobu ili krevet.

Majke i novorođenčad nakon porođaja ostaju 24 sata skupa, bez razdvajanja, u istoj sobi ili krevetu.

Majke koje su se porodile u opštoj anesteziji borave u istoj prostoriji sa novorođenčadi čim su u stanju da odgovore na potrebe novorođenčeta.

Ocjenjivanje:

Ocjenjivači će direktnim posmatranjem procijeniti da li se majke i novorođenčad nakon porođaja smještaju u istu sobu ili krevet. Indikator je ispunjen ukoliko su majke i bebe smještene u istoj sobi nakon porođaja.

Ocjenjivači će direktnim posmatranjem procijeniti da li majke i novorođenčad nakon porođaja ostaju 24 sata skupa, bez razdvajanja, u istoj sobi ili krevetu. Indikator je ispunjen ukoliko se utvrdi da su majke i bebe skupa u istoj sobi ili krevetu.

Ocjenjivači će kroz razgovor sa osobljem provjeriti da li majke koje su se porodile u opštoj anesteziji borave u istoj prostoriji sa novorođenčadi, čim budu u stanju da odgovore na potrebe novorođenčeta. Indikator je ispunjen ukoliko intervjuisano osoblje potvrđuje da majke, koje su se porodile u opštoj anesteziji, borave u istoj prostoriji sa novorođenačadi čim budu u stanju da odgovore na potrebe novorođenčeta.

Dio 8 – Podoj po zahtjevu

Standard 8 Osoblje porodilišta ohrabruje podoj „po zahtjevu“.

Kriterijum 8.1	U porodilištu se ohrabruje praksa podoja „po zahtjevu“ novorođenčeta

Indikatori:

Porodilište ima pisanu i ažuriranu proceduru o podučavanju majki o dojenju nakon izlaska iz porodilišta.

Osoblje prema proceduri podučava majke kako da u svakodnevnom okruženju nakon izlaska iz porodilišta prepoznaju kada je novorođenče gladno.

Osoblje prema proceduri preporučuje majkama da doje toliko često koliko novorođenče to želi.

Osoblje prema proceduri preporučuje majkama da novorođenče doje onoliko dugo koliko ono to želi.

Majke se prema proceduri savjetuju da pokušaju da doje u trenutku kada osjete da su im dojke pune.

Ocjenjivanje:

Ocjenjivači će tražiti na uvid proceduru o podučavanju majki o dojenju nakon izlaska iz bolnice. Indikator je ispunjen ukoliko osoblje dostavi proceduru na uvid.

Ocjenjivači će u razgovoru sa majkama provjeriti da li ih osoblje podučava kako da u svakodnevnom okruženju nakon izlaska iz bolnice prepoznaju kada je novorođenče gladno. Indikator je ispunjen ukoliko sve intervjuisane majke (od 3 do 5) potvrde da su bile podučene od strane osoblja bolnice.

Ocjenjivači će u razgovoru sa majkama provjeriti da li ih osoblje podučava da doje toliko često koliko novorođenče to želi. Indikator je ispunjen ukoliko sve intervjuisane majke (od 3 do 5) potvrde da su bile podučene od strane osoblja.

Ocjenjivači će u razgovoru sa majkama provjeriti da li osoblje preporučuje majkama da novorođenče doje onoliko dugo koliko ono to želi. Indikator je ispunjen ukoliko sve intervjuisane majke (od 3 do 5) potvrde da su dobile preporuke od strane osoblja.

Ocjenjivači će u razgovoru sa majkama provjeriti da li ih osoblje savjetuje da pokušaju da doje u trenutku kada osjete da su im dojke pune. Indikator je ispunjen ukoliko sve intervjuisane majke (od 3 do 5) potvrde da su dobile odgovarajuće savjete od strane osoblja.

Dio 9 – Nema umjetnih zamjena za umirenje novorođenčeta

Standard 9	U porodilištu se ne koriste umjetne zamjene za umirenje novorođenčeta

Kriterijum 9.1	Novorođenčadima se ne daju dude varalice niti se hrane flašicom.

Indikatori:

U porodilištu postoji pisana i ažurirana procedura kojom se reguliše korištenje umjetnih zamjena za umirenje novorođenčeta.

Novorođenčadima koja se doje u porodilištu se ne daju dude varalice.

Novorođenčadima koja se doje u porodilištu se ne daju flašice sa umjetnim bradavicama.

Osoblje informiše majke o rizicima koje po novorođenče nosi upotreba duda varalica i hranjenje flašicom.

Osoblje informiše majke o rizicima koje po novorođenče nosi pušenje, upotreba narkotika, droge i alkohola.

Ocjenjivanje:

Ocjenjivači će tražiti na uvid proceduru kojom se reguliše korištenje umjetnih zamjena za umirenje novorođenčeta. Indikator je ispunjen ukoliko osoblje dostavi na uvid traženu proceduru.

Ocjenjivači će direktnim posmatranjem utvrditi da li se novorođenčadima koja se doje u porodilištu daju dude varalice. Indikator je ispunjen ukoliko novorođenačad u porodilištu nemaju dude varalice.

Ocjenjivači će u razgovoru sa majkama utvrditi da li se novorođenčadima koja se doje u porodilištu daju flašice sa umjetnim bradavicama. Indikator je ispunjen ukoliko sve majke potvrđuju da se novorođenčadima koja se doje u porodilištu ne daju flašice sa umjetnim bradavicama.

Ocjenjivači će u razgovoru sa majkama ocijeniti da li ih osoblje informiše o rizicima koje po novorođenče nosi upotreba duda varalica i hranjenje flašicom. Indikator je ispunjen ukoliko sve majke potvrde da su dobile informacije o rizicima koje po novorođenče nosi upotreba duda varalica i hranjenje flašicom.

Ocjenjivači će u razgovoru sa majkama ocijeniti da li ih osoblje informiše o rizicima koje po novorođenče nosi pušenje, upotreba narkotika, droge i alkohola. Indikator je ispunjen ukoliko sve majke potvrde da su dobile informacije o rizicima koje po novorođenče nosi pušenje, upotreba narkotika, droge i alkohola.

Dio 10 - Grupe podrške za majke

Standard 10	U porodilištu se pruža informacija o grupama podrške za majke u vezi sa dojenjem.

Kriterijum 10.1 Majke se upućuju gdje mogu potražiti i dobiti pomoć u vezi sa dojenjem

Indikatori:

Porodilište ima spisak organizacija koje pružaju podršku i pomoć pri dojenju novorođenčeta po otpuštanju iz bolnice.

Majkama se daju informacije o tome gdje mogu dobiti podršku i pomoć u dojenju/prehrani novorođenčeta po otpuštanju iz bolnice.

Pred otpuštanje iz bolnice, majkama se daje štampani materijal sa informacijama o tome gdje mogu da se obrate u slučaju da zatrebaju pomoć pri dojenju/prehrani novorođenčeta (direktno posmatranje).

Ocjenjivanje:

Ocjenjivači će tražiti na uvid dokument sa spiskom organizacija koje pružaju podršku i pomoć pri dojenju novorođenčeta po otpuštanju iz bolnice. Indikator je ispunjen ukoliko se takav spisak dostavi na uvid ocjenjivačima.

Ocjenjivači će u razgovoru sa majkama ustanoviti da li se majkama daju informacije o tome gdje mogu dobiti podršku i pomoć u dojenju/prehrani novorođenčeta po otpuštanju iz bolnice. Indikator je ispunjen ukoliko najmanje 3 od 5 intervjuisanih majki potvrde da su dobile informacije gdje mogu naći podršku i pomoć u dojenju/prehrani novorođenčeta po otpuštanju iz bolnice.

Ocjenjivači će tražiti na uvid štampani materijal sa informacijama o tome gdje majke mogu da se obrate u slučaju da zatrebaju pomoć pri dojenju/prehrani novorođenčeta. Indikator je ispunjen ukoliko se taj materijal dostavi na uvid ocjenjivačima.

Spisak potrebnih politika i procedura:

Politika o dojenju i ishrani novorođenčadi

Procedura o načinu informisanja trudnica o prednostima dojenja i dobroj praksi u dojenju

Procedura o načinu ostvarenja kontakta novorođenčeta i majke odmah po rođenju

Procedura o iniciranju prvog podoja i podršci majkama pri podsticanju i održavanju laktacije unutar 6 sati nakon porođaja

Procedura o davanju podrške majkama koje nisu dojile ili su prethodno imale problema sa dojenjem

Procedura o izdajanju mlijeka i ispravnom i sigurnom skladištenju izdojenog mlijeka

Procedura o drugim načinima prehrane novorođenčadi

Lista stanja/situacijama kada je dojenje onemogućeno iz medicinskih razloga

Procedura o pripremi adaptiranog mlijeka i o prehrani novorođenčeta adaptiranim mlijekom

Procedura o podučavanju majki o dojenju nakon izlaska iz bolnice

Procedura savjetovanja majki o upotrebi umjetnih zamjena za umirenje novorođenčeta